ইংল্যান্ডে সীমিত ওভারের সিরিজ শেষ। প্রত্যাশা অনুযায়ী মোটেই খেলতে পারেনি ভারত। এবার ভারতীয় দলের সামনে টেস্ট সিরিজের চ্যালেঞ্জ। ওয়ান ডে ও টি-টোয়েন্টি সিরিজের পরে বর্তমানে জাতীয় দলের তারকা ক্রিকেটাররা পরিবারের সঙ্গে চুটিয়ে ছুটি কাটাচ্ছেন। স্ত্রী অনুষ্কার সঙ্গে দিব্যি সময় কাটাচ্ছেন বিরাট। উমেশ যাদব, শিখর ধবন, বিরাট কোহলি, রোহিত শর্মা— প্রত্যেকেই আপাতত টেস্ট সিরিজ শুরুর আগে নিজেদের পরিবারের সঙ্গে রিল্যাক্স করে নিচ্ছেন। প্রস্তুতি ম্যাচ শুরু হয়েছে বুধবার থেকে। সেখানেও ছুটির মেজাজ।

এই বিষয়ে অন্যান্য খবর

অনুষ্কা প্রথম নয়, ছবি দেখে চিনে নিন বিরাটের আগের প্রেমিকাকে
বিরুষ্কাকে ধরানো হল আইনি নোটিশ! ঝামেলায় সেলিব্রিটি দম্পতি
রেগে আগুন অনুষ্কা! রণং দেহি স্ত্রীর ভিডিও করলেন বিরাট 


এর মধ্যেই ভারতীয় টিম ম্যানেজমেন্টের পক্ষ থেকে জানিয়ে দেওয়া হল, টেস্টে তৃতীয় ম্যাচ পর্যন্ত স্ত্রী-রা ক্রিকেটারদের সঙ্গে ‘নৈব নৈব চ’! তৃতীয় ওয়ান ডে ম্যাচের পরেই টেস্ট সিরিজের স্কোয়াড ঘোষণা করে দেওয়া হয়েছিল। এর মধ্যে প্রস্তুতি ম্যাচ চলাকালীনই বোর্ডের তরফে স্ত্রী-দের দূরে রাখার কথা জানিয়ে দেওয়া হয়েছে ক্রিকেটারদের। বলা হয়েছে, টেস্টে আপাতত মনোনিবেশ করতে হবে। তাই স্ত্রী ও বান্ধবীদের থেকে কিছুদিন আলাদা থাকতে হবে।



 

Just strolling around the street with these two strangers 😜
A post shared by  Shikhar Dhawan (@shikhardofficial) on Jul 19, 2018 at 2:50am PDT

 


সস্ত্রীক ছুটি কাটাচ্ছেন বিরাট-শিখর ধবনরা
নাম প্রকাশে অনিচ্ছুক এক ক্রিকেট কর্তা জাতীয় সংবাদমাধ্যমে জানিয়েছেন, ‘‘ক্রিকেটারদের জানিয়ে দেওয়া হয়েছে, স্ত্রী ও বান্ধবীদের থেকে দূরত্ব বজায় রাখা প্রয়োজন।’’ কিন্তু কেন এই পদক্ষেপ? বলা হচ্ছে, সীমিত ওভারের সিরিজে ভারতীয় ক্রিকেটাররা নিজেদের সুনাম অনুযায়ী খেলতে পারেননি। এই নিয়ে একপ্রস্থ ক্ষোভ তৈরি হয়েছে ক্রিকেট মহলে। অতীতে একাধিকবার ক্রিকেটারদের খারাপ পারফরম্যান্সের জন্য ক্রিকেটারদের দিকে আঙুল উঠেছে। এমন ক্ষেত্রে পারিবারিক কোনও নেতিবাচক প্রভাব যাতে না পড়ে, তা নিশ্চিত করতেই এমন নির্দেশ। ১ অগস্ট বার্মিংহ্যামে শুরু হচ্ছে প্রথম টেস্ট।